Document ID: /roh_data/filtered/fineweb-2-filterrobots_roh.jsonl.gz/15338

A Sperisen vegn renfatschà d'avair sajettà giu praschuniers. Il settember 2006 è Sperisen i ensemen cun auters policists en ina praschuna a Guatemala-citad. Per part avevan praschuniers surpiglià la controlla da la praschun. Tar l'incap è morts set praschuniers. A Sperisen vegn renfatschà d'avair cumandà ils murdraretschs.
El sa dosta cunter las renfatschas
Vitiers haja Sperisen cumandà a ses umens da zuppentar quests murdraretschs cun plazzar enturn las baras e da metter ad els en maun armas. Sperisen refusa quai. II Tribunal federal ha abolì la sentenzia da la giustia genevrina, tranter auter perquai ch'intgins dretgs da Sperisen èn vegnids violads.
Novas perditgas
Vitiers ha il Tribunal federal ditg ch'intgins dals mussaments sajan arbitrars. Tar il nov process duain er novas perditgas vegnir a pled.
Sperisen stat avant dretgira a Genevra perquai ch'el è scappà en Svizra. Il 2012 è el vegnÌ arrestà a Genevra. Perquai ch'el posseda er in passaport svizzer na po Sperisen betg vegnir excludÌ en la Guatemala.
RR novitads 11:30